
Здравейте!


Поставям следния въпрос: До края на септември 2020г. получавах обезщетение за безработица при напускане на местоработата по взаимно съгласие.Започнах работа през ноември 2020 до сега,когато се налагат съкращения във фирмата и аз съм сред хората които ще бъдат съкратени.Ще имам ли право след като ме съкратят да получавам обезщетение от НОЙ ,след като преди година съм получавала такова,защото съм напуснала тогавашната си работа? Благодаря ви!


 

Имам ли право на обезщетение при безработица ?
==============================================

 

Здравейте, г-жо Мисанова,


безработните лица, придобили право на обезщетение преди изтичане на три години от предходно упражняване на правото на обезщетение, получават минималния дневен размер на обезщетението за безработица съгласно Закона за бюджета на държавното обществено осигуряване за срок 4 месеца.


(чл. 54б, ал. 4 КСО)


Поздрави,  

адв. Николина Митова  

тел. 0898 303092


